Νοσηλευτική φροντίδα στο σακχαρώδη διαβήτη: Ανασκόπηση μελετών πρόληψης και αντιμετώπισης διαβητικού ποδιού
Creators: name: Μερτζεμέκη, Ζωγραφένια Σταύρου
Publisher: name: Aristotle University of Thessaloniki
Year: 2022
Subjects: Σακχαρώδης διαβήτης
Πρόληψη
Θεραπεία
Diabetes mellitus
Prevention
Treatment

description: Σκοπός: Το διαβητικό πόδι αποτελεί μία από τις συχνότερες και επικίνδυνες επιπλοκές του σακχαρώδους διαβήτη, καθώς τα διαβητικά έλκη προηγούνται στο 80% των ακρωτηριασμών κάτω άκρου και σχετίζονται με σημαντική επιβάρυνση του ασθενούς και του συστήματος υγείας. Είναι αξιοσημείωτο ότι οι λοιμώξεις διαβητικού ποδιού παραμένουν οι συχνότερες επιπλοκές του διαβήτη που απαιτούν νοσηλεία. Σκοπός της παρούσας εργασίας είναι η βιβλιογραφική ανασκόπηση μελετών που αφορούν στο ρόλο του νοσηλευτή στη φροντίδα και πρόληψη του διαβητικού ποδιού. Υλικό και μέθοδος: Πρόκειται για ανασκόπηση μελετών με αντικείμενο τη νοσηλευτική φροντίδα στην πρόληψη και αντιμετώπιση του διαβητικού ποδιού σε ενήλικες ασθενείς. Η αναζήτηση βιβλιογραφίας πραγματοποιήθηκε μέσω της βάσης δεδομένων MEDLINE (Medical Literature Analysis and Retrieval System Online) της Pubmed για το χρονικό διάστημα 2012-2021. Οι λέξεις κλειδιά που χρησιμοποιήθηκαν καθώς και ο αλγόριθμος αναζήτησης είναι οι εξής: (((nursing) AND (care)) AND (diabetic)) AND (foot). Από την αναζήτηση αποκλείστηκαν συστηματικές ανασκοπήσεις. Από τις 9 επιλεγμένες μελέτες, 2 ήταν τυχαιοποιημένες ελεγχόμενες μελέτες και 7 μελέτες παρατήρησης. Αποτελέσματα: Ο ρόλος του νοσηλευτή στη φροντίδα των ατόμων με σακχαρώδη διαβήτη είναι ιδιαίτερα σημαντικός, τόσο στην πρόληψη όσο και στην έγκαιρη αντιμετώπιση των επιπλοκών από τα κάτω άκρα. Τα εκπαιδευτικά προγράμματα σχετικά με την αυτοφροντίδα και τακτική εξέταση του διαβητικού ποδιού έχουν ως αποτέλεσμα τη μείωση της συχνότητας εμφάνισης διαβητικού έλκους, ακρωτηριασμών, μείωση θνητότητας και βελτίωσης της ποιότητας ζωής των διαβητικών ασθενών. Συμπεράσματα: Η παρούσα ανασκόπηση ανέδειξε σημαντικά ευρήματα σχετικά με το όφελος των νοσηλευτικών παρεμβάσεων στους διαβητικούς ασθενείς στην πρόληψη και αντιμετώπιση διαβητικού ποδιού. Οι δραστηριότητες του ειδικού κλινικού νοσηλευτή στο διαβήτη αφορούν στην οργάνωση και παροχή άριστης κλινικής φροντίδας, στην εκπαίδευση των επαγγελματιών υγείας, των ασθενών και των οικογενειών τους, στη συμβουλευτική και ψυχολογική υποστήριξη των ασθενών και των οικογενειών τους και στη συνεργασία μεταξύ των μελών της διεπιστημονικής ομάδας.
description: Aim: Diabetic foot is one of the most frequent and dangerous complications of diabetes mellitus, as diabetic ulcers precede 80% of lower limb amputations and are associated with a significant burden on patient and health system. Remarkably, diabetic foot infections remain the most frequent complications of diabetes requiring hospitalization. The purpose of this study is the literature review on studies concerning the role of the nurse in health care and prevention of the diabetic foot. Methods: This is a review of studies on nursing care in the prevention and treatment of diabetic foot in adult patients. The literature search was performed through Pubmed's MEDLINE (Medical Literature Analysis and Retrieval System Online) database for the period 2012-2021. The keywords and search algorithm are : (((nursing) AND (care)) AND (diabetic)) AND (foot). Systematic reviews were excluded from the search. Of the 9 selected studies, 2 were randomized controlled studies and 7 were observational studies. Results: The role of the nurse in the care of people with diabetes is crucial, for the prevention and early treatment of complications of lower extremities. Educational programs on self-care and frequent examination of the diabetic foot result in reduction of incidence of diabetic ulcers, amputations, as well as reduction in mortality and improvement in the quality of life of diabetic patients. Conclusion: The present review highlighted important findings regarding the benefit of nursing interventions in diabetic patients, the prevention and treatment of diabetic foot. The activities of the specialist clinical nurse in diabetes conclude the organization and provision of excellent clinical care, the education of health professionals, patients and their families, as well as counseling and psychological support of patients and their families and the cooperation between the members of the interdisciplinary team.